
Савет за координацију послова безбедности саобраћаја на путевима на територији града Зрењанина у складу са Програмом за рад Савета за координацију послова безбедности саобраћаја на путевима на територији града Зрењанина за 2025. годину, дана 12. новембра 2026. године расписује



Ј А В Н И  П О З И В
за доделу бесплатних ауто-седишта за децу за путничка моторна возила



1. Позивају се родитељи/старатељи са пребивалиштем на територији града Зрењанина чије је прво дете рођено у периоду од 1. јануара 2026. године до 31. октобра 2026. године да се пријаве за доделу бесплатних ауто-седишта за децу за путничка моторна возила.

2. Критеријуми за доделу ауто-седишта за децу су следећи:
- да се подноси пријава за прво дете које је рођено на територији града Зрењанина у периоду од 1. јануара 2026. године до 31. октобра 2026. године,
- да подносилац пријаве (родитељ/старатељ) има пребивалиште на територији града Зрењанина,
- да један од родитеља/старатеља поседује путничко моторно возило.

3. Уз пријаву (Образац 1) потребно је приложити следећу документацију:
- Извод из матичне књиге рођених за дете (фотокопија извода),
- Очитану личну карту подносиоца пријаве, односно фотокопију личне карте која нема чип, или уверење о пребивалишту не старије од три месеца од дана подношења пријаве,
- Очитану саобраћајну дозволу једног од родитеља као доказ о поседовању путничког моторног возила,
- Сагласност и Изјаву за обраду података о личности (Образац 2 и Образац 3). 

4. Обрасци пријаве, сагласности и изјаве (Обрасци 1, 2 и 3) могу се преузети на званичној интернет презентацији града Зрењанина.

5. Попуњену пријаву са пратећом документацијом потребно је предати непосредно у писарници Градске управе или путем поште у затвореној коверти на адресу: Град Зрењанин, Трг Слободе 10, 23000 Зрењанин са назнаком ‘’САВЕТ ЗА КООРДИНАЦИЈУ ПОСЛОВА БЕЗБЕДНОСТИ САОБРАЋАЈА - ПРИЈАВА НА ЈАВНИ ПОЗИВ ЗА ДОДЕЛУ БЕСПЛАТНИХ АУТО-СЕДИШТА ЗА ДЕЦУ’’ .

6. Рок за подношење пријава је 15 дана од дана објављивања Јавног позива на на званичној интернет презентацији града Зрењанина.

7. На основу овог јавног позива, доделиће се 100 ауто-седишта за децу, а све у циљу безбедног превожења деце у путничким моторним возилима.
8. Одлуку о додели ауто-седишта за децу доноси Савет за координацију безбедности саобраћаја на путевима на територији града Зрењанина у року од 15 дана од истека рока за пријаву узимајући у обзир првенство пријаве, а на предлог Комисије за спровођење Јавног позива за доделу бесплатних ауто-седишта за децу коју образује Градоначелник града Зрењанина.

9. Неблаговремене и непотпуне пријаве неће бити разматране.

10. Родитељи/старатељи детета су дужни да присуствују додели ауто-седишта за децу, односно један од родитеља/старатеља.

11. Овај јавни позив се објављује на званичној интернет презентацији града Зрењанина.

